##### TÁMOGATÁSI SZERZŐDÉS

**Sport-fejlesztési Program megvalósítására**

amely létrejött egyrészről

**Önkormányzata**

Székhelye:

Nyilvántartási száma:

Adószáma:

Képviseli:

bankszámlaszáma:

e-mail:

(a továbbiakban: **Önkormányzat**)

másrészről az

**Ovi-Sport Közhasznú Alapítvány***,*

Székhelye: 1025 Budapest, Szépvölgyi út 52.

Nyilvántartási száma: 14.Pk.60.063/2011/3.

Adószáma:18211999-1-41

Képviseli: Dr. Molnár Andrea, a Kuratórium elnöke

bankszámlaszáma: 10300002-1304849400014905

e-mail: info@ovi-sport.hu

(a továbbiakban: **Alapítvány**)

együttesen, mint Felek között alulírott napon és helyen az alábbi feltételekkel:

**I. Fogalmak**

Jelen szerződés tekintetében,

**Program**: az Alapítvány által meghirdetett és Önkormányzat által sikeresen pályázott „Nemzeti Ovi – Sport Program” pályázat szerinti Ovi-Sport Pálya megépítése, eszközkészlet beszerzése, szakemberképzés, rendezvényszervezés, személyi jellegű ráfordítás, óvodapedagógus képzés, utánpótlás-nevelés, Program-megvalósítás, az Önkormányzat fejlesztési támogatásának, valamint Tao támogatás igénybevételével.

**Fejlesztési támogatás:** a Program megvalósításához szükséges tárgyi és személyi feltételek, valamint szolgáltatások megteremtéséhez, fejlesztéséhez előfinanszírozással juttatott, vissza nem térítendő önkormányzati támogatás.

**Előfinanszírozás:** ajelen támogatási szerződés szerinti támogatás teljes összegének a Program megvalósítását megelőző folyósítása.

**Tao támogatás:** a társasági adóról és az osztalékadóról szóló 1996. évi LXXXI. törvény („**Tao. tv.**”) és a sportról szóló 2004. évi I. törvény, illetve az ezekhez kapcsolódóan elfogadott, a látvány-csapatsport támogatását biztosító támogatási igazolás kiállításáról, felhasználásáról, a támogatás elszámolásának és ellenőrzésének, valamint visszafizetésének szabályairól szóló 107/2011.(VI.30.) Kormányrendelettel bevezetett, a látvány-csapatsportok támogatására szolgáló adókedvezmény, amelyet Alapítvány a Program megvalósításához igénybe vesz.

**Tao támogatási időszak:** 2020/21 TAO év (2020. július 1-től 2021. június 30-ig, illetve adott esetben jelen Program hosszabbításának végéig)

**II. A támogatási szerződés tárgya**

1. A támogatási szerződés tárgya **fejlesztési támogatás** nyújtása az Alapítvány számára az általa biztosított Program megvalósításához.
2. Önkormányzat vállalja, hogy a …………… számú önkormányzati határozat alapján fejlesztési támogatást nyújt az Alapítvány részére.
3. Alapítvány a fejlesztési támogatást elfogadja, és vállalja, hogy a támogatást a jelen szerződésben meghatározott cél, azaz a Program megvalósítására használja fel.

**III. Végső kedvezményezett**

A Program megvalósítási helye, a Végső kedvezményezett óvoda adatai:

Neve:

Székhelye:

Adószáma:

e-mail címe:

telefonszám:

Óvodavezető neve:

Óvodavezető elérhetősége (mail):

Óvodavezető elérhetősége (telefon):

Óvodai kapcsolattartó neve:

Óvodai kapcsolattartó elérhetősége (mail):

Óvodai kapcsolattartó elérhetősége (telefon):

**IV. A megvalósítás és üzemeltetés egyes szabályai**

1. Önkormányzat vállalja, hogy a támogatási időszakra a …… döntésben meghatározottak szerint bruttó 4.500.000 forint/óvoda, azaz bruttó négymillió-ötszázezer forint/óvoda fejlesztési támogatást nyújt a „Nemzeti Ovi-Sport Program” elnevezésű Program megvalósítására.
2. Felek rögzítik, hogy a Program részét képező Pálya és Eszközkészlet az Alapítvány tulajdonában marad. Önkormányzat vállalja, hogy a Pályát a használatbavétel napjától számított 15 évig az Alapítvány Programjának megfelelően használja, fenntartja. Az Alapítvány külön, írásbeli engedélye nélkül az Alapítvány által meghatározott és összeállított szakmai- oktatási program és a közvetlenül hozzá kapcsolódó egyéb programokon kívül a Pálya semmilyen más célra nem használható. Felek rögzítik, hogy a Pálya el nem bontható, át nem helyezhető, át nem alakítható kivéve, ha a felek ahhoz előzetesen és együttesen, külön megállapodás formájában közösen hozzájárulnak.
3. Alapítvány vállalja, hogy a Pálya és az Eszközkészlet használatába vételhez szükséges garancia, jótállási és egyéb iratokat Önkormányzat részére átadja.
4. Felek megállapodnak, hogy Alapítvány az elkészült Pálya palánkjának teljes felületét reklám célra felhasználhatja.
5. Felek rögzítik, hogy Alapítvány a Pálya és az Eszközkészlet használatát/állapotát, az Oktatási Program működését bármikor, személyes látogatás, vagy írásos beszámoló formájában ellenőrizheti.
6. Felek megállapodnak abban, hogy a Pálya karbantartásával járó kötelezettségek és költségek az Önkormányzatot terhelik, melyhez Alapítvány karbantartási útmutatót és naplót biztosít.
7. Önkormányzat kijelenti, hogy a Tao tv. 22/C § (6) bekezdés b) pontja alapján gondoskodik a sportcélú ingatlan ingyenes vagy kedvezményes áron történő hasznosításáról. Önkormányzat a sportcélú hasznosítást (használatot) nem korlátozza, ellenkező esetben az Alapítvány jogosulttá válik a tőle visszakövetelt Tao támogatási összeg megtérítésére.
8. Felek rögzítik, hogy Alapítvány az Önkormányzat címerét a honlapján ([www.ovi-sport.hu](http://www.ovi-sport.hu)) Partnerei között feltünteti, Önkormányzat jogosult az Alapítvány hivatalos logóját és szlogenjét a Program keretén belül, azzal összefüggésben felhasználni.
9. A jelen szerződéssel kapcsolatos ügyekben Felek részéről a kapcsolattartókon keresztül zajlik a felek közötti, kölcsönös informálás, Önkormányzat birtokában lévő adatok és információk rendelkezésre bocsátása. Felek a kapcsolattartás megfelelő formájának tekintik az e-mailen történő érintkezést is.
10. Kapcsolattartó az Önkormányzat részéről:

 Név:

 Telefon:

 Mobil:

 E-mail:

 Kapcsolattartó az Alapítvány részéről:

 Név:

 Mobil:

 E-mail:

 Posta cím: Ovi-Sport Közhasznú Alapítvány, 1025 Budapest, Szépvölgyi út 52.

**V. A fejlesztési támogatás összege, folyósításának határideje, módja, feltételei**

1. Önkormányzat vállalja, hogy a Program megvalósítására a …………… számú önkormányzati határozatban meghatározottak szerint bruttó 4.500.000 forint, azaz bruttó négymillió-ötszázezer forint fejlesztési támogatást nyújt a Program megvalósítására.
2. Alapítvány tudomásul veszi, hogy Önkormányzat a jelen támogatási szerződés alapján, meghatározott összeget folyósítja.
3. Önkormányzat a fejlesztési támogatást Alapítvány alábbimagyarországi pénzintézetnél vezetett bankszámlaszámára történő átutalással folyósítja:

|  |  |
| --- | --- |
| Bank neve: | Bankszámlaszám: |
| MKB Bank Zrt. | 10300002-13048494-00014905 |

1. A fejlesztési támogatás egy összegben 2021. március 15-ig kerül átutalásra.
2. Alapítvány kijelenti, hogy a szerződés aláírásának időpontjában
3. a költségvetésből nyújtott támogatás célja tekintetében adólevonási joggal nem rendelkezik,
4. egyéb, korábbi támogatásból származó, lejárt határidejű elszámolási vagy visszafizetési kötelezettsége nincs,
5. nem áll jogerős végzéssel elrendelt végelszámolás, felszámolás alatt, ellene jogerős végzéssel elrendelt csőd- illetve egyéb, a megszüntetésére irányuló, jogszabályban meghatározott eljárás nincs folyamatban,
6. a számviteli törvény szerinti 2019. évi – civil szervezetek egyszerűsített – beszámolóját az Országos Bírósági Hivatalnál letétbe helyezte,
7. a szervezet megfelel az államháztartásról szóló 2011. évi CXCV. törvény (továbbiakban: Áht.) 50. § a) pontjában előírtaknak, valamint nem állnak vele szemben fenn az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr. ) 82. §-ában foglaltak,
8. az Áht. 1. § 4. pontja, valamint a nemzeti vagyonról szóló 2011. évi CXCVI. törvény (továbbiakban: Nvt.) 3. § (1) 1. alapján átlátható szervezetnek minősül,
9. a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség nem áll fenn az Alapítvány és képviselője tekintetében.
10. Amennyiben az előző pontban foglalt esetek bármelyike fennáll, a támogatás utalása felfüggesztésre kerül az arra okot adó körülmény megszűnéséig.
11. Alapítvány tudomásul veszi, hogy az Nvt. 3. § (2) bekezdése értelmében a valótlan tartalmú nyilatkozat alapján kötött szerződés semmis.

**VI. A fejlesztési támogatás felhasználása**

1. A fejlesztési támogatás célnak megfelelően, kizárólag a Program megvalósítására fordítható.
2. A fejlesztési támogatást a vonatkozó jogszabályokban, valamint a jelen szerződésben foglaltak szerint lehet felhasználni.

Alapítvány kijelenti, hogy a fejlesztési támogatás felhasználását elkülönítetten és naprakészen tartja nyilván.

1. A támogatás ÁFA-ra abban az esetben fordítható, ha az Alapítványnak a jelen támogatási szerződés alapján támogatott beszerzése kapcsán ÁFA levonási joga nincs, vagy azzal a Program megkezdésekor, illetve a szerződés érvényességi időtartama alatt nem él, és erről nyilatkozik az Önkormányzat felé.
2. Amennyiben a Program megvalósítása a jelen támogatási szerződés megkötésekor tervezettnél kevesebb összegbe kerül, a támogatás összegének e csökkenéssel arányos részét (maradványösszeg) Alapítvány köteles visszafizetni Önkormányzat részére. Önkormányzat dönthet úgy, hogy a számára visszafizetendő összeget, felajánlja az Alapítvány határon túli „Mindenki Ovija” elnevezésű programjának javára.

**VII. Az elszámolás rendje**

1. Alapítvány 2021. június 30-ig köteles teljesíteni a Programot.
2. Alapítvány 2021. december 31-ig elszámolást nyújt be a Program megvalósításáról, a fejlesztési támogatás felhasználásáról, valamint a pénzügyi teljesítésről Önkormányzatnak. Az elszámolás szakmai és pénzügyi részből áll.
3. Amennyiben Önkormányzat a maradványösszeget nem ajánlja fel a „Mindenki Ovija” Program részére, úgy a támogatás elszámolás szerinti maradványösszegét Alapítvány köteles az elszámolás benyújtásával egyidejűleg az alábbi számlaszámra visszautalni. Az utalásnál a jelen támogatási szerződés számát vagy az önkormányzati határozat számát fel kell tüntetni.

|  |  |
| --- | --- |
| Önkormányzat neve: | Önkormányzat címe: |
| Bank neve:…………………. | bankszámlaszám: |

1. Alapítvány az elszámolást Önkormányzathoz azzal az adattartalommal és mellékletekkel nyújtja be, hogy abból a teljesítés megállapítható legyen.
2. Az elszámoláshoz csatolni kell mindazon iratokat, dokumentumokat, számlákat, amellyel Alapítvány igazolja, hogy a támogatás rendeltetésszerűen, a döntés szerinti célnak megfelelően, a szerződésben rögzített keretek között került felhasználásra.
3. A fejlesztési támogatás elszámolását Önkormányzat megvizsgálja és ……………………….. Önkormányzat Képviselő-testülete elé terjeszti. Az Önkormányzat a fejlesztési támogatás elszámolásának elfogadásáról vagy elutasításáról 15 napon belül, képviselő-testületi döntést követően írásbeli értesítést küld Alapítvány részére. Amennyiben a fenti határidőn belül Önkormányzat részéről Alapítvány visszajelzést nem kap, úgy az elszámolást a felek automatikusan elfogadottnak tekintik.
4. Önkormányzat 15 nap kitűzésével hiánypótlásra hívja fel Alapítványt, amennyiben a fejlesztési támogatás felhasználása nem állapítható meg egyes részleteiben az elszámolásból. A hiánypótlási felhívásban az Önkormányzat további dokumentumok, iratok becsatolását is előírhatja az ellenőrzés során.
5. Önkormányzat az elszámolást elutasítja, különösen, ha:
* az elszámolásból a fejlesztési támogatás felhasználása nem állapítható meg,
* Alapítvány szerződésszegést követett el,
* Alapítvány a hiánypótlási felhívást követően sem tesz eleget elszámolási kötelezettségének, nem nyújtja be a szükséges dokumentumokat, számlákat,
* Alapítvány a hiánypótlási határidőt elmulasztja,
* amennyiben a benyújtott elszámolás alapján csak részteljesítés állapítható meg, úgy az értesítésben meghatározásra kerül, hogy a pénzügyi elszámolás mely tételei, illetve a szakmai beszámoló mely elemei kerültek elfogadásra, illetve elutasításra.
1. Az Önkormányzat által nyújtott támogatások elszámolása akkor fogadható el, ha a bemutatott bizonylat szerinti ráfordítás megfelel a jelen támogatási szerződésben, valamint az Alapítvány Programjában megjelölt céloknak, valamint a gazdasági eseményt rögzítő számviteli bizonylat megfelel a számvitelről szóló 2000. évi C. törvény 166-167.§ -aiban rögzített feltételeknek.

**VIII. Bejelentéssel kapcsolatos kötelezettségek**

1. Alapítványnak általános tájékoztatási kötelezettsége van Önkormányzat felé a jelen szerződéssel, a végső kedvezményezettel és a Programmal kapcsolatos szerződést érintő valamennyi ténnyel, körülménnyel kapcsolatban.
2. A szerződéskötést követően meginduló csőd-, felszámolási, végelszámolási, végrehajtási, illetve adósságrendezési eljárásról Alapítvány legkésőbb 15 napon belül köteles tájékoztatni az Önkormányzatot.
3. Alapítvány köteles az Önkormányzatnak 15 napon belül bejelenteni amennyiben a szerződéskötéskor közölt bármilyen adatban, illetve a szerződést befolyásoló bármilyen körülményben változás állt be. A bejelentésnek az Önkormányzathoz való megérkezéséig az Önkormányzat a jelen szerződésben rögzített adatokat tekinti hatályosnak, és Alapítvány részére továbbítandó küldeményeket a jelen szerződésben megjelölt címre jogosult megküldeni.
4. Alapítvány haladéktalanul köteles bejelenteni Önkormányzatnak, amennyiben jelen szerződés szerinti Program/ok megvalósítása meghiúsul, tartós akadályba ütközik, vagy megvalósítása késedelmet szenved.
5. Alapítvány köteles kezdeményezni jelen szerződés módosítását, ha megváltoznak a szerződésben foglalt adatok, különösképpen, ha Alapítvány bármely bankszámlaszáma, illetőleg bármely a szerződést érintő lényeges adat, tény vagy körülmény változik.
6. Alapítvány köteles haladéktalanul bejelenteni Önkormányzatnak az adólevonási jogosultságában bekövetkező változást.

**IX. Dokumentumok, megőrzési kötelezettség**

1. Alapítvány nyilatkozik, hogy a szerződés jogszerű teljesítését igazoló és alátámasztó dokumentumokat a hatályos jogszabályoknak megfelelően vezeti és tárolja, úgy, hogy abból a fejlesztési támogatás felhasználása megállapítható legyen.
2. Alapítvány köteles a szerződés teljesítésére vonatkozó dokumentumokat valamint az elszámolást és annak alapját képező összes dokumentumot, iratot, számlát, a szerződés megszűnésétől számított 5 évig megőrizni, és lehetővé tenni, hogy Önkormányzat vagy a mindenkor hatályos jogszabályok alapján feljogosított szerv abba betekintsen.

**X. A fejlesztési támogatás folyósításának felfüggesztése**

1. Önkormányzat a folyósítás felfüggesztéséről, és annak indokáról írásbeli értesítést küld Alapítványnak.
2. A felfüggesztés okának megszűnése esetén, a felfüggesztés miatt nem folyósított fejlesztési támogatást Önkormányzat a támogatási időszak utolsó napjáig folyósítja.

**XI. A szerződés módosítása**

1. Jelen szerződés módosítását a Felek írásban kezdeményezhetik. Szerződésmódosítás kezdeményezésére bármely, a szerződést érintő okból sor kerülhet azzal, hogy a szerződés módosítása a Program eredeti célkitűzéseit nem változtathatja meg.
2. Bármelyik fél a szerződés módosítására irányuló javaslatát indoklással alátámasztva nyújthatja be a másik félhez, egyidejűleg megküldi a módosításhoz szükséges iratokat, dokumentumokat is.
3. A másik fél a módosítási kérelem beérkezésétől számított 30 napon belül írásban értesíti a módosító felet a szerződésmódosítási kérelem tárgyában hozott döntésről.
4. Felek jogszabályváltozás miatt, továbbá a mindenkor hatályos költségvetési törvényben foglaltakra tekintettel is kezdeményezheti a szerződés írásbeli módosítását.
5. Amennyiben a módosítási kérelmet bármelyik fél hiányosan nyújtja be, másik fél 8 napos határidő tűzésével elektronikus úton hiánypótlást írhat elő. A módosítási kérelem ismételt hiányos benyújtása esetén, a módosítás iránti kérelem elutasításra kerül.
6. Ha Alapítványnak fel nem róható okból a Program megvalósítása, a szerződésszerű teljesítés csak a szerződés módosításával valósítható meg, Alapítványnak haladéktalanul írásban kezdeményeznie kell a szerződés módosítását Önkormányzatnál.

**XII. Jogosulatlanul igénybe vett támogatás**

* + - 1. Jogosulatlanul igénybevett támogatásnak minősül a fejlesztési támogatás jogszabálysértő, vagy nem szerződésszerű felhasználása.
			2. Jogosulatlanul igénybevett támogatás különösen:
	1. Alapítvány a támogatást a szerződéstől eltérően, rendeltetésellenesen vagy nem jogszerűen használta fel;
	2. Alapítvány - neki felróható okból - a kitűzött határidőket elmulasztotta;
	3. a szerződés teljesítése Alapítványnak felróható okból a szerződésben tűzött határidőn belül nem kezdődött meg;
	4. a szerződésben rögzített kötelezettségek teljesítése Alapítványnak felróható okból nem vagy nem a támogatási célnak megfelelő mértékben, illetve minőségben valósult meg;
	5. Alapítvány a támogatás igénylésekor lényeges körülményt elhallgatott, illetve lényeges körülményről, tényről valótlan vagy hamis adatot szolgáltatott, vagy a szükséges nyilatkozatok bármelyikét visszavonta;
	6. Alapítvány a bejelentési és elszámolási kötelezettségének e szerződésben meghatározott határidőben nem tett eleget;
	7. Alapítvány nem biztosította a támogatási összeg felhasználása ellenőrzésének feltételeit, vagy akadályozta az ellenőrzést;
	8. Alapítvány a támogatás igénylésének időpontjában nem felelt meg az V/5. pontban foglaltaknak, vagy a nemzeti vagyonról szóló törvény, vagy az államháztartásról szóló törvényben és végrehajtási rendeletében meghatározott egyéb feltételeknek;
	9. Alapítvány a támogatási időszak utolsó napjáig nem szerzi be a jogerős hatósági engedélyeket, és ezek megléte a Program lezárásának feltétele.

3) Támogató által megállapított jogosulatlanul igénybevett támogatás összegét és annak kamatait visszafizetni köteles az Ávr-ben foglaltak szerint.

**XIII. Szerződés megszűnése, elállás**

1. Jelen támogatási szerződés a szerződés aláírásakor lép hatályba, és a Program lezárásával megszűnik.
2. A Program akkor tekinthető lezártnak, ha a jelen szerződés szerinti valamennyi kötelezettség teljesült, és az elszámolást Önkormányzat, illetve Képviselő-testülete jóváhagyta vagy 15 napon belül érdemben nem reagált rá.
3. Ha a Program megvalósítása olyan okból válik lehetetlenné, amelyért egyik fél sem felelős, úgy a szerződés megszűnik, és a támogatást az Alapítványnak vissza kell fizetnie Önkormányzat részére.
4. Önkormányzat jogosult elállni:
	* + - 1. amennyiben a szerződés teljesítése az Alapítványnak felróható okból nem kezdődik meg,
				2. amennyiben a Program meghiúsulását vagy tartós akadályoztatását előidéző ok Alapítványnak felróható okból következett be,
				3. Alapítvány a támogatást nyilvánvalóan nem a támogatási kérelemben megjelölt célra használja fel,
				4. Alapítvány neki felróható okból megszegi a jogszabályban vagy e támogatási szerződésben foglalt kötelezettségeit, így különösen nem tesz eleget ellenőrzéstűrési kötelezettségének, és ennek következtében a költségvetési támogatás szabályszerű felhasználását nem lehet ellenőrizni,
				5. Alapítvány a beszámolási kötelezettségére történő felszólításban megjelölt határidőre sem teljesítette vagy nem megfelelően teljesítette beszámolási kötelezettségét,
				6. bebizonyosodik, hogy Alapítvány a támogatási döntést érdemben befolyásoló valótlan, hamis adatot szolgáltatott a támogatási igény benyújtásakor,
				7. a támogatási döntés meghozatalát követően következik be, vagy jut Önkormányzat tudomására olyan jogszabályban meghatározott körülmény, amely miatt nem köthető támogatási szerződés, vagy annak folyósítása akadályba ütközne,
				8. Alapítvány a jogszabályban előírt nyilatkozatai bármelyikét visszavonja,
				9. a Program megvalósulása teljes mértékben ellehetetlenül.
5. Amennyiben a Program megvalósítása Alapítványnak fel nem róható okból meghiúsul, vagy tartós akadályba ütközik, Alapítvány köteles azt haladéktalanul bejelenteni Önkormányzatnak. A felhasznált támogatás egészének vagy egy részének visszafizetéséről Önkormányzat rendelkezik.

**XIV. Fejlesztési támogatás visszafizetése, kamat, részletfizetési kedvezmény**

1. Önkormányzat elállása, vagy a támogatás jogosulatlan igénybevétele esetén Alapítvány köteles a már folyósított támogatás a folyósítás napjától a visszafizetés napjáig törvényes kamattal növelt összegét az elállásról szóló értesítést követő 15 napon belül visszafizetni. Amennyiben Alapítvány a visszafizetési kötelezettség teljesítésével késedelembe esik, késedelme után a törvényes késedelmi kamattal megnövelt összeget köteles megfizetni.
2. Jogosulatlanul igénybevett támogatás esetén a támogatás folyósítását azonnali hatállyal fel kell függeszteni, intézkedni kell a már kiutalt támogatás visszafizetése iránt.
3. Alapítvány a támogatás felhasználásának el nem fogadásáról szóló értesítés vagy a külön értesítés kézbesítését követő 30 napon belül köteles a jogosulatlanul igénybevett támogatást visszafizetni.
4. Önkormányzat a visszafizetésre kötelezettnek a visszafizetési határidő lejárta előtt írásban benyújtott, részletes indokolást tartalmazó kérelmére részletfizetési kedvezményt adhat. A részletekben történő visszafizetés időtartama a 6 hónapot nem haladhatja meg.
5. A már folyósított támogatást vissza kell vonni, ha
	1. a szerződéskötést követően meginduló csődeljárásban a csődegyezség jóváhagyására nem kerül sor,
	2. a felszámolási vagy végelszámolási eljárás, természetes személynél a végrehajtási eljárás eredményeként megszűnik a támogatott tevékenység,
	3. szerződéskötést követően meginduló csőd-, felszámolási, végelszámolási, végrehajtási, illetve adósságrendezési eljárás miatt a szerződés teljesítése lehetetlenné vált.

**XV. Adatkezelés**

1) Önkormányzat és Alapítvány kizárólag a saját adatkezelési-, illetve adatvédelmi tájékoztatója és szabályzata alapján végzi az adatkezelést.

**XVI. Beszedési megbízás**

1. Alapítvány jelen szerződés időbeli hatálya alatt bankszámlájára vonatkozóan felhatalmazza Önkormányzatot arra, hogy amennyiben e támogatási szerződés alapján fennálló bármely kötelezettségét megszegi, vagy nem teljesíti, és Önkormányzat a támogatást visszavonja, akkor bankszámláját beszedési megbízással, a visszafizetendő összeg és annak kamatai erejéig megterhelje.

##### Önkormányzat az elszámolás elfogadásával, valamint az esetleges visszafizetési kötelezettség teljesítésének tudomásszerzését követően 5 napon belül hozzájárul a beszedési megbízás kiadására vonatkozó felhatalmazás/ok visszavonásához.

##### XVII. Záró rendelkezések

1. Alapítvány köteles a Program megvalósításához esetlegesen szükséges jogerős hatósági engedélyeket legkésőbb a Program befejező időpontjáig beszerezni.
2. Aláíró képviselők kijelentik, hogy a testületi szerveik részéről a jelen szerződés megkötéséhez szükséges felhatalmazásokkal rendelkeznek, jelen jogügyletet jóváhagyták és harmadik személyeknek semminemű olyan jogosultsága nincs, mely a Felek részéről akadályozná vagy bármiben korlátozná jelen szerződés megkötését és az abban foglalt kötelezettségek maradéktalan teljesítését.
3. Alapítvány a szerződés aláírásával nyilatkozik, hogy a fejlesztési támogatás jelen szerződésben, illetve a vonatkozó jogszabályokban meghatározott feltételeit és kitételeit megismerte és azokat jelen szerződés aláírásával kifejezetten elfogadja.
4. Felek kijelentik, hogy jelen szerződés értelmezésével kapcsolatban, vagy a szerződés alkalmazása során keletkező véleménykülönbségek fennállása esetén a vitákat elsődlegesen tárgyalások útján rendezik.
5. A támogatási szerződésnek az információs önrendelkezési jogról és az információszabadságról szóló 2011. évi CXII. törvényben meghatározott adatai nyilvánosak.
6. A jelen szerződésben nem szabályozott kérdések tekintetében az Áht., az Ávr., az Nvt. és a Polgári Törvénykönyvről szóló 2013. évi V. törvény rendelkezései az irányadók.
7. A jelen támogatási szerződéssel kapcsolatban felmerülő esetleges jogviták rendezésére Felek a Budai Központi Kerületi Bíróság kizárólagos illetékességét kötik ki.
8. Felek a jelen támogatási szerződést annak áttanulmányozása után, mint akaratukkal mindenben egyezőt jóváhagyólag írták alá.

A támogatási szerződés négy darab eredeti példányban készült, amelyből két példány Önkormányzatot, kettő példány pedig az Alapítványt illeti meg.

Kelt: Budapesten, Kelt:,

2021. ……………. napján. 2021. .…………. napján.

………………………………..

Dr. Molnár Andrea

elnök

Ovi-Sport Közhasznú Alapítvány
**Alapítvány**

Jogilag ellenjegyezte:

Pénzügyileg ellenjegyezte:

…………………………………

polgármester

Önkormányzata

**Önkormányzat**